ועדת הכספים, כנסת 17, פרוטוקול מספר 574, 2007-11-13 11:20

סטס מיסז'ניקוב: אני פותח את ישיבת ועדת הכספים.

סטס מיסז'ניקוב: דוד טל, יושב-ראש ועדת הכנסת, צריך להיכנס כחבר הוועדה במקום חבר כנסת אחר.

סטס מיסז'ניקוב: אני לא רואה בזה שום בעיה.

סטס מיסז'ניקוב: אנחנו צריכים להצביע על זה.

סטס מיסז'ניקוב: ה צ ב ע ה אושר פה אחד

שי חרמש: אני מסיר את מועמדותי נוכח מועמדותו של זאב אלקין.

ראובן ריבלין: לאחר שנבחר דוד טל להיות יושב-ראש ועדת הכנסת, בחרו אותי.

סטס מיסז'ניקוב: מי בעד מינויו של חבר הכנסת ראובן ריבלין ליושב-ראש תת-ועדה לשנת שמיטה?

סטס מיסז'ניקוב: ה צ ב ע ה אושר פה אחד פנייה מספר 334 ו-627.

סטס מיסז'ניקוב: אין נציג.

סטס מיסז'ניקוב: פנייה מספר 528 – גז.

סטס מיסז'ניקוב: ה צ ב ע ה פנייה מספר 528 – אושרה פנייה מספר 592 – עידוד השקעות הון.

סטס מיסז'ניקוב: אין נציג.

סטס מיסז'ניקוב: פנייה מספר 601 – משרד התיירות.

סטס מיסז'ניקוב: אין נציג.

ראובן ריבלין: כל משרד התיירות, זה המשך הדברים שהשר הציג בפנינו.

ראובן ריבלין: הם הורידו מפה והוסיפו משם.

סטס מיסז'ניקוב: אתם רוצים להצביע?

ראובן ריבלין: כן.

ראובן ריבלין: אין בעיה.

ראובן ריבלין: הוא הוריד מעידוד תיירות פנים.

ראובן ריבלין: הכל לפי סדר העדיפויות של המשרד היום.

סטס מיסז'ניקוב: אנחנו מצביעים על פנייה 601.

סטס מיסז'ניקוב: ה צ ב ע ה פנייה מספר 601 – אושרה פנייה מספר 606 – משרד החקלאות.

סטס מיסז'ניקוב: ה צ ב ע ה פנייה מספר 606 – אושרה פנייה מספר 607 – משרד התחבורה.

קרן טרנר: מדובר בהעברה של 4.5 מיליון שקלים מאיזושהי רזרבה בתקציב הפיתוח של משרד התחבורה שנועדה לעמוד לרשות פיתוח הכבישים במקרה של התייקרויות וביטוחים ואנחנו מעבירים אותם לחברה הלאומית לדרכים.

ניסן סלומינסקי: קודם כל צריך לשבח על כך שפתחו את כביש מכבים לכיוון בר-אילן.

סטס מיסז'ניקוב: לפרוטוקול אני רוצה לומר שמע"צ עושה עבודה נהדרת.

קרן טרנר: בהמשך יש עוד פנייה של 200 מיליון שקלים.

סטס מיסז'ניקוב: אנחנו מצביעים על פנייה 607.

סטס מיסז'ניקוב: ה צ ב ע ה פנייה מספר 607 – אושרה פנייה מספר 608 – המשרד לביטחון פנים.

יאיר פינס: מדובר בתגבור תקציבי שכר ותקציבי גמלאות של משטרת ישראל כאשר הסכום לגמלאות הוא 50 מיליון שקלים ותקציב של שכר בסך של 40 מיליון שקלים.

יאיר פינס: הפשרת רזרבות.

סטס מיסז'ניקוב: אנחנו מצביעים.

סטס מיסז'ניקוב: ה צ ב ע ה פנייה מספר 608 – אושרה פנייה מספר 609 – המשרד להגנת הסביבה.

סטס מיסז'ניקוב: אין נציג.

סטס מיסז'ניקוב: פנייה מספר 610 ו-611.

סטס מיסז'ניקוב: אין נציג.

שי חרמש: הפנייה עוסקת בפיצויים לקרן עסקי אסונות טבע ושירותים וטרינריים.

שי חרמש: מינהלת השקעות הון בחקלאות.

שי חרמש: מענקי השקעות בבקעת הירדן.

סטס מיסז'ניקוב: על כל אסון טבע יש פיצוי?

חיים אורון: מה שמוכרז כאסון טבע, יש עליו פיצוי.

ניסן סלומינסקי: הוא מוריד מתמיכות אחרות.

ראובן ריבלין: אלה הסדרים כאשר למגזר החקלאי מורידים 7 מיליון שקלים.

ניסן סלומינסקי: מה זה הסדרים עם המגזר החקלאי?

חיים אורון: זה התשלום השנתי אותו משרד החקלאות מעביר כחלק מהסדר המושבים והקיבוצים.

ניסן סלומינסקי: אם הוא מוריד שם כסף, סימן שיש לו.

חיים אורון: לא, כי יש התאמות סוף שנה.

ראובן ריבלין: זה הולך לפיצוי בגין אסונות טבע.

חיים אורון: זה הולך בהתאם לביצוע.

חיים אורון: הגיעו להסדר עם מושב או עם קיבוץ מסוים על כך וכך, הקיבוץ צריך לשלם 10, המדינה מוחקת 5 והבנק משלם 4.

חיים אורון: זה החלק שהמדינה כאילו משתתפת.

ניסן סלומינסקי: הדבר הזה הוא שנתי?

ניסן סלומינסקי: יש שם עדיין 100 מיליון?

חיים אורון: כן.

חיים אורון: כל שנה.

חיים אורון: יש שנים שזה היה 800 מיליון.

ניסן סלומינסקי: 100 מיליון עד סוף השנה?

חיים אורון: כן.

חיים אורון: כך אני מבין.

ניסן סלומינסקי: בשנה הבאה זה מתחיל מחדש?

חיים אורון: בטח.

ניסן סלומינסקי: מה זה תמיכות אחרות?

ניסן סלומינסקי: 28 מיליון.

חיים אורון: תמיכות אחרות זה סעיף התמיכות במשרד החקלאות, זה סעיף סל.

חיים אורון: אם יש משבר, לזה מיועד סעיף התמיכות שהמשרד לא יכול להשתמש בו אלא באמצעות משרד האוצר.

סטס מיסז'ניקוב: אנחנו מצביעים על פנייה מספר 610 ו-611.

סטס מיסז'ניקוב: ה צ ב ע ה פנייה מספר 610 ו-611 – אושרה לפי בקשתו של טמיר אנחנו חוזרים לפנייה מספר 609 – איכות הסביבה.

סטס מיסז'ניקוב: ה צ ב ע ה פנייה מספר 609 – אושרה

סמדר אלחנני: מה זה קול קורא?

ניסן סלומינסקי: שאנשים ידעו שיש דבר כזה.

סטס מיסז'ניקוב: פנייה מספר 612 ו-613.

קרן טרנר: תמיכה בתחבורה ציבורית וברכבת.

קרן טרנר: 40 מיליון שקלים על פי קצב הביצוע בפועל.

קרן טרנר: זה הסבסוד של המדינה לתעריפים של התחבורה הציבורית והרכבת.

סטס מיסז'ניקוב: אנחנו מצביעים.

סטס מיסז'ניקוב: ה צ ב ע ה פנייה מספר 612 ו-613 – אושרה

קרן טרנר: הנציג לא נמצא כאן אבל מדובר בשינויים פנימיים בסעיפי המעונות הממשלתיים למפגרים, על פי נתוני ביצוע.

קרן טרנר: זה שינוי פנימי.

קרן טרנר: זה לא התחום שלי אבל אני אומרת שמדובר בשינוי פנימי.

ניסן סלומינסקי: מישהו יכול להסביר לנו את הפירוט?

ניסן סלומינסקי: מאיפה לוקחים ומאיפה נותנים?

ניסן סלומינסקי: ב-614 אין פירוט.

זאב אלקין: זאת הוצאה מותנית.

סטס מיסז'ניקוב: אנחנו מצביעים.

סטס מיסז'ניקוב: ה צ ב ע ה פנייה מספר 614 – אושרה

יאיר פינס: זה קשור למכרז.

יאיר פינס: על מנת שניתן יהיה להוציא את המכרז עד סוף החודש אנחנו צריכים לאשר הרשאה.

ניסן סלומינסקי: מה זה תמיכה במוצרים ציבוריים?

יאיר פינס: זאת תוכנית הפעולה.

סטס מיסז'ניקוב: לצורך ביצוע המכרז להקמת הרדיו הדיגיטאלי.

סטס מיסז'ניקוב: ה צ ב ע ה פנייה מספר 617 – אושרה

שי חרמש: מורידים מהרכבת ומעבירים לכבישים.

קרן טרנר: זה נשמע לא כמו שזה.

קרן טרנר: זה פרוייקט כביש 531, פרוייקט בשיתוף הסקטור הפרטי, כביש רוחב בין חוצה ישראל לאזור שפיים.

קרן טרנר: זה התחיל בפרוייקט כבישי של מע"צ ואז אמרו שנשים גם את הרכבת בפנים כדי שנחסוך כמה מאות מיליוני שקלים.

קרן טרנר: יש כאן איזשהו איגום תקציבי.

ראובן ריבלין: זה לכפר סבא?

קרן טרנר: כן, לכל האזור שבמרכז כפר סבא.

קרן טרנר: זה עובר את כביש 4 עד כביש החוף באזור שפיים.

קרן טרנר: זה חלקה של הרכבת בפרוייקט.

סטס מיסז'ניקוב: אנחנו מצביעים.

סטס מיסז'ניקוב: ה צ ב ע ה פנייה מספר 618 ו-619 – אושרה

קרן טרנר: פנייה בסכום של 2.5 מיליון שקלים בסעיף השוטף.

קרן טרנר: אלה שינויים שצריכים לעשות בסוף השנה כאשר מעבירים ממקום שיש בו עודף למקום בו יש חוסר.

קרן טרנר: אמנון: אחרי שתצביע, אני רוצה רביזיה.

סטס מיסז'ניקוב: אנחנו מצביעים.

סטס מיסז'ניקוב: ה צ ב ע ה פנייה מספר 620 – אושרה פנייה מספר 621 – מפונים.

יאיר פינס: אלה שינויים פנימיים בתב"ע.

ראובן ריבלין: אין לנו שום בעיה.

סטס מיסז'ניקוב: אנחנו מצביעים.

סטס מיסז'ניקוב: ה צ ב ע ה פנייה מספר 621 – אושרה.

יאיר פינס: סוג של התחייבויות העבר לייעוץ למשק החשמל.

יאיר פינס: משרד האוצר התחייב לכך וצריך גם לתקצב את זה.

ניסן סלומינסקי: איך זה יכול להיות?

אורית נוקד: מה קורה עם המכון לחקר הימים והאגמים?

אורית נוקד: נתנו להם את כל התקציבים?

יאיר פינס: עם התקציבים אין בעיה, אבל השאלה מה עומד להיות אתם בשלב הבא.

ניסן סלומינסקי: בייעוץ סכום אחד אישרנו לפני כן.

ראובן ריבלין: שיבוא השר לכאן ויסביר לנו.

יאיר פינס: אנחנו נתנו הרשאה להתחייב.

יאיר פינס: לא כל הסכום עובר.

ניסן סלומינסקי: אישרו לפני שהייתה תוכנית?

יאיר פינס: לא, נעשתה תוכנית ראשונית.

יאיר פינס: בהתאם למשא ומתן עם העובדים של חברת חשמל משתנה המודל של השינוי המבני.

יאיר פינס: זה לא קשור להפרטה.

יאיר פינס: אנחנו רחוקים מאוד מהפרטה.

חיים אורון: זה אומר איך קובעים את מחיר החשמל, כן או לא חשמל פרטי, כן או לא רמת חובב.

ניסן סלומינסקי: לא, זה כל הנושא שאני לא בטוח שהשר מקדם את זה.

ראובן ריבלין: לא ברור לי לחלוטין.

יאיר פינס: זה עובר למשרד האוצר, לרשות החברות.

סטס מיסז'ניקוב: אנחנו מצביעים.

סטס מיסז'ניקוב: בעד – 2 נגד – 3 נמנע - 1 פנייה מספר 622 ו-623 – לא אושרה

סטס מיסז'ניקוב: רביזיה.

סטס מיסז'ניקוב: אנחנו נצביע במועד אחר.

ראובן ריבלין: לא מועד אחר.

ראובן ריבלין: כבר הצבעת.

סטס מיסז'ניקוב: על הרביזיה נצביע במועד אחר.

ניסן סלומינסקי: אם השר רוצה, שיבוא להסביר לנו.

ניסן סלומינסקי: אנחנו גם לא יודעים מה עמדתו.

ניסן סלומינסקי: הכסף עובר אבל מי שמכין זאת זה שר התשתיות הלאומיות ואני כל פעם שומע על תוכנית אחרת.

חיים אורון: זה לא שר התשתיות אלא זה שר האוצר.

סטס מיסז'ניקוב: פנייה מספר 624, 625, 626 – חקלאות.

אמנון כהן: באיזה ישובים מדובר?

קרן טרנר: אין כאן נציג.

סטס מיסז'ניקוב: לצורך העניין אני אעשה מה שאומר חיים אורון כי הוא מבין בזה.

זאב אלקין: כבר העברנו בקשה של משרד החקלאות למרות שלא היה כאן נציג.

ראובן ריבלין: אין לי בעיה.

אמנון כהן: טיפול נקודתי.

אמנון כהן: מי הישובים?

סטס מיסז'ניקוב: דרך אגב, מסיבות שלי אין לי בעיה להפיל את זה ולא להביא את זה להצבעה אבל יכול להיות שחיים אורון יאמר לי שזה מאוד חשוב.

חיים אורון: לא.

חיים אורון: לא רוצה.

חיים אורון: מה שהם קוראים הסכם פשרה זה שמעלים את מחירי המים.

חיים אורון: שנים התנהלה מחלוק על מחיר המים.

חיים אורון: בסופו של דבר לפני שנה הושג מה שהם קוראים הסכם פשרה שמעלים את מחירי המים עד שמגיעים למחיר עלות של המים ומצד שני מפצים בדרגות שונות חקלאים שונים בהתאם לסוג הגידולים ואתם רואים שיש כאן גם מפעלים עירוניים.

חיים אורון: מפצים אותם כנגד ההעלאה.

חיים אורון: זאת אומרת, מחיר המים הוא לא המכשיר לסבסוד אלא מכשיר הסבסוד הוא מה שהם קוראים הרפורמה.

ניסן סלומינסקי: איזה מפעלים כן מסובסדים ואיזה לא?

חיים אורון: לא מפעלים אלא חקלאים.

ניסן סלומינסקי: אמרת שגם מפעלים.

חיים אורון: מפעלי מים.

חיים אורון: הם מפוצים לפי כללים ולפי קריטריונים.

חיים אורון: הגישה שלי לחיים היא שלא כולם גונבים אותי מהבוקר עד הערב.

חיים אורון: אם יש מפעלי מים, יש קריטריונים.

סטס מיסז'ניקוב: פנייה 628 ו-629 – רווחה.

חנן פריצקי: האישור הזה הוא אישור להעברת 2 מיליון שקלים למשרד הרווחה לטובת החלפת גגות אסבסט במעונות רווחה.

סטס מיסז'ניקוב: אנחנו מצביעים.

סטס מיסז'ניקוב: ה צ ב ע ה פנייה מספר 628 ו-629 – אושרה פנייה מספר 631 – שיפוץ משרד הפנים

חיים אורון: לאיזה לשכה זה הולך?

סטס מיסז'ניקוב: אין נציג.

סטס מיסז'ניקוב: פנייה מספר 632 – תיירות

יאיר פינס: השתתפות של משרדים אחרים בתוכניות פיתוח תיירות בעכו, בחיפה ובעוד מקומות לפי הרשימה.

חיים אורון: זה עבר מכרז?

יאיר פינס: לא יודע לומר.

חיים אורון: אמרנו כאן שזה לא חוקי.

חיים אורון: צריך לתת לכולם ובאופן אחיד.

סטס מיסז'ניקוב: נותנים איפה שיש תיירות.

חיים אורון: לא.

חיים אורון: למה נתנו בעכו ולא נתנו בנהריה?

סטס מיסז'ניקוב: יש תיירות בנהריה?

סמדר אלחנני: הרפרנט אמר שמדובר בהשתתפות של משרדים אחרים ולכן צריכות להיות שתי פניות.

סמדר אלחנני: כאן אתה מעביר את זה רק מהרזרבה.

ראובן ריבלין: זה כבר מועבר לרזרבה.

ראובן ריבלין: בזמנו כבר העברנו את זה לרזרבה.

סמדר אלחנני: בדרך כלל מביאים את זה סימולטנית.

ניסן סלומינסקי: ביחס בין התקציב בפועל שיש בסעיף מסוים לבין ההרשאה להתחייב באותו סעיף, תראו את ההבדל האדיר שיש כאן.

ניסן סלומינסקי: בסעיף יש 6 מיליון וההרשאה להתחייב של אותו סעיף היא מיליארד ו-700 ומשהו מיליון.

חיים אורון: זאת כל הרזרבה הכללית.

ניסן סלומינסקי: מכל הרזרבה הכללית זה רק 6 מיליון?

חיים אורון: היא כבר נגמרה.

חיים אורון: הם ממלאים אותה כל פעם מחדש.

ראובן ריבלין: הרשאה להתחייב זה תקציב.

ניסן סלומינסקי: נשארו רק 6 מיליון שקלים?

סמדר אלחנני: כן.

סמדר אלחנני: לקחו מהרזרבה של ההרשאה להתחייב.

סמדר אלחנני: גם להרשאה להתחייב יש רזרבה.

סמדר אלחנני: כיוון שהרפרנט אמר שזה נלקח ממשרדים אחרים, צריכות להיות שתי פניות סימולטניות.

סטס מיסז'ניקוב: אנחנו מצביעים.

סטס מיסז'ניקוב: ה צ ב ע ה פנייה מספר 632 – אושרה

אמנון כהן: נציג האוצר, אני מבקש לקבל את רשימת הישובים שמקבלים את התקצוב בנושא התיירות.

יאיר פינס: זה בעיקר לפיתוח עכו ולפיתוח תיירות בחיפה ויש כמה כפרי תיירות נוספים שהיא לפי רשימה.

ניסן סלומינסקי: תשלח את הרשימה לוועדה.

אמנון כהן: רשימת הישובים עם החלוקה התקציבית לכל אחד ואחד.

סטס מיסז'ניקוב: פנייה מספר 633.

קרן טרנר: לא נמצאת כאן נציגת החטיבה להתיישבות.

זאב אלקין: יש כאן משהו מוזר.

זאב אלקין: לא בטוח שמה שהשר מבקש זה מה שהחטיבה מבקשת.

סטס מיסז'ניקוב: אני מציע לאשר ולא לעכב.

זאב אלקין: לא בטוח שאתה עוזר להם.

זאב אלקין: יש מצב מאוד לא פשוט – ואני מניח שאתה מודע לו – בתקציבי החטיבה, בין החטיבה לבין השר שממונה עליה.

סטס מיסז'ניקוב: הפנייה היא של החטיבה או של השר?

זאב אלקין: של השר.

סטס מיסז'ניקוב: אם זה של השר, נצביע על הפנייה במועד אחר.

זאב אלקין: החטיבה לא יכולה לפנות.

זאב אלקין: רק השר יכול לפנות.

סטס מיסז'ניקוב: פנייה מספר 640 ו-637.

יאיר פינס: תוספת לתקציב הביטחון, 120 מיליון שקלים כמקדמה על חשבון התחשבנות בין המשרדים בנושא שכר.

יאיר פינס: ביום שלישי הבא תתקיים ישיבה של ועדה משותפת לתקציב הביטחון ושם יימסרו הסברים מפורטים.

חיים אורון: זה הנוהל.

סטס מיסז'ניקוב: אנחנו מצביעים.

סטס מיסז'ניקוב: ה צ ב ע ה פנייה מספר 637 ו-640 – אושרה

ניסן סלומינסקי: בזמנו קבעו לליצמן את הנציגים של ועדת הכספים בלי לשאול אותו והוא עצר את זה.

סטס מיסז'ניקוב: פנייה מספר 638 ו-639

קרן טרנר: פנייה שכולנו חיכינו לה.

קרן טרנר: העברת עודפי תקציב למע"צ, כפי שהבטיח סגן הממונה על התקציבים בדיון בוועדה.

ראובן ריבלין: אלה כבישים בין-עירוניים.

חיים אורון: מה עם כביש 358?

קרן טרנר: ה-200 מיליון שקלים אלה יאפשרו יציאה לכביש מספר 358.

חיים אורון: מה עם כביש 200?

קרן טרנר: הוא לא בתוכנית.

חיים אורון: אתם הוצאתם מכרז לאחזקת כבישים.

חיים אורון: אני מבין שהמכרז הזה יש לו תנאי סף יחסית מאוד גבוהים מבחינת ההון העצמי והמחזור והוא מראש זורק החוצה מהמכרז הרבה מאוד חברות שעוסקות היום בסלילת כבישים אבל הן לא חברות גדולות.

חיים אורון: עד כאן אני צודק?

קרן טרנר: להבנתי לא.

קרן טרנר: קודם כל, אני מאגף התקציבים והחשב הכללי הוא מול העניין.

קרן טרנר: מע"צ מובילה את הפרוייקט הזה.

קרן טרנר: ה-PFI הוא להרבה מאוד שנים, 20-25 שנים, ובתקציבים מאוד רחבים.

קרן טרנר: כשאני שאלתי את השאלה הזאת כי גם אותי זה עניין, אמרו לי שדווקא מאפשרים, שזה לא כמו פרוייקט 5134, אלא גם קבלנים בדרג נמוך יותר יוכלו להיכנס.

חיים אורון: 300 מיליון שקלים הון עצמי, אלה לא קבלנים קטנים.

חיים אורון: יכול להיות שאני טועה במספר.

קרן טרנר: אני לא מכירה את המספר הזה ולכן לא אתייחס אליו, אבל כשאני שאלתי את השאלה, אמרו לי שמאפשרים.

קרן טרנר: זה טרייד אוף מול זה שהקבלן חייב להיות כזה שלא יפגע ברשת הכבישים וידרדר את החברה.

חיים אורון: אני מודה שדיברו אתי אנשים ואני לא קונה כל מה שהם אמרו לי.

קרן טרנר: זה מעניין גם אותנו.

חיים אורון: הם אמרו לי שיש מכרז על רשת כבישים, 200 קילומטרים כביש ל-25 שנים שהיא קשורה גם בשדרוג באחזקת הכביש ואחר כך באחזקתו למשך 25 שנים.

חיים אורון: זה מכרז מאוד גדול שתזכה בו נניח חברה מאוד גדולה שאין לה את היכולת.

חיים אורון: יש מכרז ממיין.

חיים אורון: אחרי שהיא תזכה בזה במכרז, היא לא תבצע את זה אלא היא תשרשר לקבלני משנה יותר קטנים לא במכרז והם בעצם יעבדו אצלה.

חיים אורון: בדרך כל אחד מוריד משהו, מה שמקובל בחיים.

חיים אורון: השאלה אם המבנה הזה הוא נכון.

קרן טרנר: אני אבדוק את זה.

חיים אורון: מוצע מכרז שאנחנו רואים מי הולך לפרויקטים הגדולים, ואני לא בטוח שהעניין של מדינת ישראל שדווקא בעבודות כאלה קבלנים עם 20-30 כלים, שהם בסך הכל עושים עבודה ומתחרים בשוק, שבסוף הם ייקחו קבלן משנה שיבצע את העבודה.

ניסן סלומינסקי: הבעיה היא רק ההתחייבות ל-25 שנים?

חיים אורון: לא.

חיים אורון: תנאי הסף.

חיים אורון: יש פה כמה שיקולים שצריך לשקול ביחד.

קרן טרנר: אחרי שמבטיחים את האיתנות ושקבלן יוכל באמת להשקיע בכבישים ולא לפשוט את הרגל באמצע, כי בכל זאת יש איזה טווח בין המימון ועד שהוא מקבל את התשלומים לפי אבני הדרך, כל זה זאת מערכת איזונים, צריך באמת לאפשר לכמה שיותר שחקנים חדשים כי גם אותי זה מדאיג שהקבוצות הגדולות מתחרות על הפרוייקטים הגדולים.

קרן טרנר: אנחנו נבדוק את זה.

ראובן ריבלין: שחקני המשנה, לפי מה שהציג חבר הכנסת אורון, נקבעים על ידי זוכי המכרז.

קרן טרנר: נכון.

חיים אורון: הם לוקחים קבלני משנה שלא מחויבים במכרז.

חיים אורון: אנחנו רוצים מכרז, זה מאוד יפה, אבל בעתיד יכול לבוא מישהו ולומר שהוא קיבל את המכרז אבל לבן הדודה שלי יש חברה והוא לוקח אותו בלי מכרז.

חיים אורון: לכן כאילו מכרז פותר את כל הבעיות, אבל מה שקורה שמי שמבצע בפועל, זה מישהו אחר.

קרן טרנר: יש גם שרשרת הסכמים.

קרן טרנר: החברה צריכה לאשר את שרשרת ההסכמים.

קרן טרנר: שוב, זאת מערכת מאוד סבוכה אבל אפשר להציג לך את זה.

חיים אורון: אני מבקש שתבדקו את זה.

חיים אורון: אני דיברתי עם אנשים באוצר בנושא כי הנושא מעניין.

חיים אורון: אני לא חושד בכשרים, אבל בעצם ייווצר מצב שאנחנו לא רוצים אותו.

חיים אורון: הפרוייקטים הגדולים הם כבר בידי גדולים, הפרוייקטים הגדולים מאוד הם בידי גדולים, אם ניקח את כל מה שהוקצב היום כאן לכבישים ודרכים, יש 28 מיליארד, זה מגיע לכמה עשרות מיליארדים, ובסוף מתיישבים על זה אותם שמות.

קרן טרנר: אני שאלתי את נציגי החברה הלאומית לדרכים שהם אלה שמוציאים את המכרז האם זה יאפשר לשחקנים חדשים, לא רק לגדולים מאוד, להתמודד והם אמרו לי כן, שדווקא זה מכניס את הבינוניים וזה כבר משפר את המצב.

קרן טרנר: קטנים לא ייכנסו לפרוייקט כזה גדול.

ניסן סלומינסקי: מה עם כביש 200?

קרן טרנר: באזור רמלה?

קרן טרנר: כביש 200 באזור רמלה, בקטעים מסוימים שלו הוא לא כביש של מע"צ והוא כרגע לא בתוכנית החומש.

קרן טרנר: הוא לא סטטוטורי והוא ייבחן כשהוא יהיה בשלן כאשר אז תיעשה בדיקת כדאות.

קרן טרנר: נתיבי אילון עשתה שם איזושהי עבודה בתכנון אבל לדעתי ממ"י אמורה לממן אותו.

סטס מיסז'ניקוב: אנחנו מצביעים.

סטס מיסז'ניקוב: ה צ ב ע ה פנייה מספר 638 ו-639 – אושרה

סטס מיסז'ניקוב: רק שתדעו שבחוק ההסדרים לוקחים מהקרן.

סטס מיסז'ניקוב: יש פה תוספת לקרן חיילים משוחררים.

סטס מיסז'ניקוב: אני שואל למה בחוק ההסדרים לוקחים מהקרן.

יאיר פינס: התוספת כאן היא בהתאם לביצוע בשנת 2007, פיקדונות ומענקים.

יאיר פינס: לכן מוסיפים.

סטס מיסז'ניקוב: אנחנו בעד להוסיף אבל למה בחוק ההסדרים לוקחים?

חיים אורון: הוא לא יודע.

חיים אורון: הוא אחראי על זה ולא על חוק ההסדרים.

יאיר פינס: בחוק ההסדרים מדובר על הקרן לסיוע נוסף, שזה לא הפיקדון והמענק אלא זאת הכנה ללימודים אקדמיים והכשרה מקצועית.

יאיר פינס: זה לא קשור.

סטס מיסז'ניקוב: אנחנו מצביעים.

סטס מיסז'ניקוב: ה צ ב ע ה פנייה מספר 641 ו-642 – אושרה פנייה מספר 627 ו-344.

ראובן ריבלין: מדוע כאן מורידים מהתרבות ומעבירים למדע?

רותם רולף: כדי לקנות למינהל התרבות מחשוב לכל מיני פעולות.

רותם רולף: הם מעבירים למחשוב.

רותם רולף: יש כאן העברה של 2 מיליון שקלים למרכזי מסחר ופיתוח בקו העימות.

רותם רולף: יש פה כסף לפרויקטים עם ממשלת הודו, פרוייקט חלל בסכום של 6.5 מיליון שקלים.

ראובן ריבלין: כל הדברים האלה הם מאוד חשובים אבל למה מורידים את זה מדברים אחרים שהם חשובים?

רותם רולף: תרבות זה סכום שהלך ישירות לקניית מחשוב למינהל התרבות.

ראובן ריבלין: את לוקחת מהרזרבה.

ניסן סלומינסקי: לוקחים 200 אלף שקלים מהתרבות.

רותם רולף: בספורט יש הסטה בין שתי תוכניות.

רותם רולף: בסך הכל לוקחים כמה אלפי שקלים לטובת האולימפיאדה.

ראובן ריבלין: זה לתמיכה בספורט?

רותם רולף: יש הסטה מתוכנית אחת בספורט לתוכנית אחרת בספורט כדי לתמוך במרכזי אימון אולימפיים לקראת האולימפיאדה ב-2008.

סטס מיסז'ניקוב: אנחנו מצביעים.

סטס מיסז'ניקוב: ה צ ב ע ה פנייה מספר 627 ו-334 – אושרה פנייה מספר 592 – משרד התעשייה, המסחר והרווחה.

קריאה: יש כאן שינויים פנימיים בעיקר בנושא תקצוב פרוייקט עתידים כאשר בפרוייקט זה אנחנו מממנים לסטודנטים את שכר הלימוד.

ראובן ריבלין: למה אתם לוקחים את זה מהטבות לעידוד השקעות הון?

קריאה: אנחנו לא לוקחים את זה משם.

קריאה: יש שם הסטות פנימיות מסעיף אחד לטובת אינטל.

קריאה: זה מהרזרבה ומהתוספת.

קריאה: מיליון שקלים לעתידים היא רק ורק מתוספת תקציב.

קריאה: מסיוע לעסקים קטנים אני לא מוריד אלא אני עושה הסטה פנימית לחונכות.

קריאה: עסקים קטנים וחונכות עובדים ביחד.

ניסן סלומינסקי: למרות שזה לא אותו סעיף.

קריאה: לא, זה אותו סעיף.

קריאה: אנחנו עובדים ביחד.

ראובן ריבלין: נכון, אתה צודק.

קריאה: יש לנו עתודה בסך 900 אלף שקלים לנושא בקרה של מסלול התעסוקה.

סטס מיסז'ניקוב: אנחנו מצביעים.

סטס מיסז'ניקוב: ה צ ב ע ה פנייה מספר 592 – אושרה

שי חרמש: בהזדמנות זאת אולי אפשר לשאול אם יש תשובה למכתב שהיושב-ראש שלח בעניין מעונות היום.

טמיר כהן: הסירו את הרביזיה.

ניסן סלומינסקי: קיבלנו רשימת קריטריונים שאני לא יודע אם הם נכתבו לכבודנו או לא, אבל הקריטריונים האלה נראים בסדר.

שי חרמש: אני מדבר על חוק עוטף עזה.

שי חרמש: הוצאנו מכתב ולא קיבלנו תשובה.

קריאה: אני לא יודע.

טמיר כהן: עמוד 27.

טמיר כהן: משרד הרווחה נועד לממן תוספת של 2,8 מיליון שקלים למפגרים.

ניסן סלומינסקי: הצבענו על זה.

ניסן סלומינסקי: זה אושר.

טמיר כהן: עמוד 53.

סטס מיסז'ניקוב: ההתיישבות.

קריאה: הפנייה נועדה לעשות שינויים תקציביים בתקציב החלוקה להתיישבות בהתאם לביצוע של החטיבה לקראת סוף השנה.

ניסן סלומינסקי: את מייצגת את החטיבה או את השר?

קריאה: את משרד האוצר.

ניסן סלומינסקי: הבקשה נעשית על ידי השר או על ידי החטיבה?

ניסן סלומינסקי: אני מבין שיש קצת חילוקי דעות ביניהם.

קריאה: אין שום חילוקי דעות.

קריאה: זאת פנייה שהועברה אלינו על ידי החטיבה להתיישבות.

סטס מיסז'ניקוב: בדרך כלל נמצאת כאן שלומית כאשר דנים בחטיבה להתיישבות ומוזר לנו שהיא לא נמצאת כאן היום.

קריאה: היא לא נמצאת כי זאת הסמכות שלי.

ניסן סלומינסקי: שמענו שיש חילוקי דעות מאוד קשים בין החטיבה לשר והשר רוצה לעשות מהפכה.

ניסן סלומינסקי: אני לא יודע את הפרטים אלא רק מקצתם.

ניסן סלומינסקי: לכן רצינו לדעת אם זה דבר שמתואם עם שניהם או שזה חלק מהתהליך שהשר מוביל.

סטס מיסז'ניקוב: אני מציע להעביר את זה ואם תהיה טרוניה מצד החטיבה להתיישבות, הם יוכלו לחזור לכאן.

ראובן ריבלין: החטיבה להתיישבות באה להתלונן אצלך?

ניסן סלומינסקי: לא להתלונן אלא רק להסב את תשומת לבי באופן ברור מאוד לכך שיש בעיה קשה, שאולי בינתיים נפתרה, כאשר השר שנכנס רצה לעשות מהפכה.

קריאה: כל מה שקשור לתקציב 2007, הדיון הזה לא רלוונטי כי עדיין מתנהלים לפי מה שהיה נהוג עד עתה.

קריאה: מה שקרה הוא שהתקיימה ישיבת ועדת שרים לענייני התיישבות בראשות שר החלאות ופיתוח הכפר ושם נקבע שמי שאחראי על החטיבה להתיישבות הוא שר החקלאות.

ניסן סלומינסקי: זה ידוע.

ניסן סלומינסקי: לקראת 2008 הוא עושה מהפכה?

קריאה: לקראת 2008.

ראובן ריבלין: אני מציע שנזמין את שר החקלאות שיוכל להגיע אלינו בזמנו כדי לדון על העניין ושיאמר לנו איך הוא רואה את הדברים.

ניסן סלומינסקי: את אומרת שזה לא רלוונטי לעניין.

קריאה: לא.

סטס מיסז'ניקוב: אנחנו מצביעים.

סטס מיסז'ניקוב: ה צ ב ע ה פנייה מספר 633 – אושרה תודה.

סטס מיסז'ניקוב: אני נועל את הישיבה.